Централној банци Босне и Херцеговине (“Службени гласник БиХ”, број 1/97) и члана 28. Правилника Централне банке Босне и Херцеговине, УВ број: 5/98 од 27. фебруара 1998. године, Управни одбор Централне банке Босне и Херцеговине на 15. сједници од 18. и 19. новембра 1998. године, донио је

**О Д Л У К У**

# **о оснивању Филијале Централне банке**

## Босне и Херцеговине у Бањој Луци

**Члан 1.**

 Оснива се Филијала Централне банке Босне и Херцеговине у Бањој Луци као организациона јединица Централне банке Босне и Херцеговине (у даљем тексту: Филијала и Централна банка) под надлежношћу Главне банке Републике Српске Централне банке БиХ.

**Члан 2.**

 Пуни назив Филијале је:

 - Филијала Централне банке Босне и Херцеговине у Бањој Луци,

а скраћени назив је:

* + Филијала у Бањој Луци.

**Члан 3.**

 Сједиште Филијале је у Бањој Луци, улица Марије Бурсаћ број 4.

**Члан 4.**

 Филијала нема правни статус или овлашћења независна од Централне банке.

 Филијала извршава своје обавезе и задатке прописане Законом о Централној банци Босне и Херцеговине (у даљем тексту: Закон о Централној банци) под надлежношћу Главне банке Републике Српске Централне банке БиХ, према одлукама Управног одбора и гувернера, у складу са Законом о Централној банци.

**Члан 5.**

 Филијала извршава своје обавезе и задатке из члана 4. ове одлуке у дијелу Републике Српске према договору Главне банке Републике Српске Централне банке БиХ и Филијале, уз одобрење гувернера Централне банке.

**Члан 6.**

 Филијала има печат који израђује Централни уред Централне банке, у складу с одлуком.

**Члан 7.**

 Организација и систематизација радних мјеста, те дјелокруг рада Филијале прописаће се општим актом о организацији Централне банке и општим актом о систематизацији радних мјеста Централне банке.

**Члан 8.**

 Гувернер именује руководиоца и службенике Филијале у складу с општим актом о организацији Централне банке и општим актом о систематизацији радних мјеста Централне банке на основу општих услова о запослењу службеника Централне банке које одреди Управни одбор.

**Члан 9.**

 Филијала почиње с радом на основу одлуке гувернера уз сагласност Управног одбора.

**Члан 10.**

 Ова одлука објавиће се у "Службеном гласнику БиХ", "Службеним новинама Федерације БиХ" и "Службеном гласнику Републике Српске" и ступиће на снагу даном објављивања.

УВ број: 22 /98 Предсједавајући

18. и 19. новембра 1998. године Управног одбора Централне банке

С а р а ј е в о Босне и Херцеговине

 Гувернер

 Peter Nicholl